Об

Об () — река во азискиот дел на Русија којашто тече низ Западносибирската Низина. Реката е долга 3.650 км, но од изворот на нејзината најдолга притока Иртиш 5.410 км со што е шеста седма најдолга река во светот. Реката својот тек го завршува во Опскиот Залив (Карско Море), создавајќи речна делта долга 80, а широка од 30 до 90 км.

 Потекло на поимот 

За реката Об можно е да се слушнат и други имиња. Луѓето од народот Канти ја нарекуваат Ас, Јаг, Колта и Јема, додека пак луѓето од народот Ненец Кјолта и Квај, а Сибирските Татари Умар или Омар.

 Течение и географски податоци 

Об извира во подножјето на планината Алтај северозападно од градот Блиск. Со течението на реката на север се намалува и надморската висина, сè до вливот во Опскиот Залив каде што изнесува 0.

Течението на реката е поделено на 3 тека:

 Горен тек тек: До вливот на реката Том во Об;
 Среден тек: До вливот на Иртиш во Об; и 
 Долен тек: До вливот на Об во Опскиот Залив.

Во горниот тек, Об главно тече низ висорамнини, а со вливот на реката Иртиш се создава асиметрија на бреговите, па така на десната брег се простираат возвишенија и стрмнини додека на левиот брег рамнини.

Во долниотѕ тек, Об забавува, а во околината на реката се создаваат мочуришта.
десно|250п|мини|Поглед на Об од Новосибирск
 Притоки 

Во својот тек, во Об се влеваат повеќе реки. Најдолги леви притоки се Иртиш, Васјуган и Сосва, а најдолги десни Том, Чулим, Кет, Тим и Вак.

 Градови низ кој поминува реката 

 Барнаул
 Новосибирск 
 Колпашево
 Нижневартовск
 Сургут
 Канти- Мансијск
 Берјозово
 Лабитнанги
 Салехард

 Надворешни врски 

 Податоци и карта со течението на реката Об 
 Репортажа за реката Об 
 Интересни места на реката Об

Категорија:Реки во Новосибирската област
Категорија:Реки во Томската област
Категорија:Реки во Алтајскиот крај
Категорија:Опски слив
Категорија:Реки во Јамало-ненецкиот автономен округ
Категорија:Реки во Ханти-мансискиот автономен округ
Категорија:Географија на Сибир